Diari Oficial de la Generalitat Valenciana


Sumari del DOGV 882, del 09-08-1988 (1988/811790)

DECRET 118/1988, de 29 de juliol, del Consell de la Generalitat Valenciana, pel qual es determina l'abast concret de la transmissió del patrimoni de promoció publica de la vivenda a l'Institut València de Vivenda, SA.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/29/118**

### Versions

 27/10/1998 - Actualitat  Text inicial: 10/08/1988 - 26/10/1998 

### Dades del document

Número de DOGV
:   882

Data del DOGV
:   09-08-1988

Secció del DOGV
:   DISPOSICIONS GENERALS

Número del document
:   1988/811790


Data del document
:   29-07-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 27.10.1998**

**Decret 118/1988, de 29 de juliol, del Consell de la Generalitat Valenciana, pel qual es determina l'abast concret de la transmissió del patrimoni de promoció pública de l'habitatge a l'Institut Valencià d'Habitatge, SA.**

**[(DOCV núm. 882 de 09.08.1988)](http://www.docv.gva.es/datos/1988/08/09/pdf/1988_811790.pdf) Ref. 1291/1988**

La Llei de Pressupostos de la Generalitat Valenciana per a 1988 ha autoritzat el Govern Valencià per a determinar l'abast i contingut concret de la transferència de funcions a favor de l'Institut Valencià de Vivenda, SA, en matèria de promoció pública de vivenda.

Raons d'oportunitat en relació amb el manteniment de les facultats d'autotutela, que la Generalitat Valenciana ostenta en relació amb el patrimoni de promoció pública de la vivenda fan aconsellable que aquesta en mantinga la titularitat, conferint a l'Institut Valencià de Vivenda, SA, exclusivament la seua gestió i administració.

En la seua virtut, a proposta dels Consellers d'Economia i Hisenda i d'Obres Públiques, Urbanisme i Transports, i prèvia deliberació del Consell de la Generalitat Valenciana en la reunió del dia 29 de juliol de 1988,

DECRETE

**Article primer**

S'atribueix a l'Institut Valencià de Vivenda, SA, la gestió i administració del patrimoni de promoció pública de la vivenda, pertanyent a la Generalitat Valenciana, constituït per les vivendes, locals comercials, terrenys i demés edificacions complementàries que li pertanyen, així com per les accions, obligacions i altres drets, reals i de crèdit, que se'n deriven, del drets i obligacions derivats dels contractes i Convenis de qualsevol naturalesa celebrats amb anterioritat a la transmissió, així com dels contractes d'amortització, arrendament, accés diferit a la propietat i compravenda, respecte de les vivendes, locals comercials i edificacions complementàries, el qual es detallarà en Ordres conjuntes de les Conselleries d'Economia i Hisenda i d'Obres Públiques, Urbanisme i Transports.

Els drets de crèdit derivats del patrimoni de promoció pública de l'habitatge pertanyent a la Generalitat Valenciana la titularitat dels quals s'haja transmés a tercers, mantenint la Generalitat Valenciana la gestió i administració d'aquests, es consideren, als efectes d'aquest decret, inclosos dins del patrimoni de promoció pública d'habitatge i s'atribueix, per tant, a l'Institut Valencià d'Habitatge, SA, la seua gestió i administració, que s'haurà de dur a terme segons preveu aquest decret i els acords en vigor que siguen d'aplicació. ****[1]****

**Article segon**

Un. El conjunt de facultats que en virtut de dita atribució ostentarà l'Institut Valencià de Vivenda, SA, per a la gestió i administració de dit patrimoni seran aquelles que deriven de les competències assignades en l'article tercer del Decret del Consell 61/1987, d'11 de maig, i article segon dels seus propis Estatuts i qualssevol altres que, derivant de la gestió del patrimoni, coadjuven al compliment dels seus fins socials.

Dos. L'exercici de les esmentades facultats s'efectuarà en nom i representació de la Generalitat Valenciana, com a titular del mencionat patrimoni.

Tres. L'actuació de l'Institut Valencià de Vivenda, SA, es regirà per les normes de Dret Privat -sense perjuí de la seua subjecció al que disposa en la Llei 4/1984, de 13 de juny, d'Hisenda Pública de la Generalitat Valenciana, com a empresa pública de la Generalitat- així com amb l'observància de la normativa de vivendes de protecció oficial de promoció pública, quant al règim d'ús, conservació, aprofitament i cessió.

**Article tercer**

Per al compliment dels fins encomanats, l'Institut Valencià de Vivenda, SA, haurà:

1. D'exercir quantes accions, drets reals i de crèdit deriven del patrimoni de promoció pública de la vivenda, així com exigir el compliment de les obligacions generades en el seu favor.

2. Liquidar i pagar, i complir, en nom i representació de la Generalitat Valenciana, quantes despeses i obligacions origine la gestió i administració d'aquell patrimoni.

**Article quart**

Un. L'Institut Valencià de Vivenda, SA, exercitarà les funcions de recaptació dels rendiments econòmics derivats del patrimoni de promoció pública de la vivenda, afectant els ingressos obtinguts, dins dels crèdits pressupostaris aprovats per a l'exercici econòmic, tant al compliment de les obligacions a que fa referència l'article anterior, com a les generades pel mateix Institut en l'exercici de les funcions que se li atribueixen en l'article segon dels seus Estatuts, quedant facultat per al dipòsit i disposició dels dits recursos econòmics, d'acord amb les directrius que, en cada moment, s'establesquen.

No s'aplicarà el que disposa el paràgraf anterior als fons obtinguts dels crèdits referits en el paràgraf segon de l'article 1 d'aquest decret, i l'Institut Valencià d'Habitatge, SA, haurà de lliurar aquests fons a qui corresponga segons el que establesquen els acords en vigor que siguen d'aplicació. ****[2]****

Dos. L'Institut Valencià de Vivenda, SA, d'acord amb les disposicions legals i estatutàries vigents, donarà compte a la Generalitat Valenciana de la gestió i administració del patrimoni que aquest Decret li atribueix.

**Article cinqué**

Per a la liquidació, facturació i recaptació dels recursos a què es refereix l'article anterior, l'Institut Valencià de Vivenda, SA, podrà subscriure contractes, acords i Convenis amb altres Administracions Públiques, Corporacions de Dret Públic i Empreses privades, i podrà encomanar-los, a més, funcions d'ajuda i col·laboració en l'exercici de les facultats atribuïdes.

**Article sisé**

Els recursos econòmics sobrants després del compliment de les obligacions a què es fa referència als anteriors articles tercer i quart, podran ser destinats, si així ho autoritza el Consell, a l'adquisició per l'Institut Valencià de Vivenda, SA, en nom i representació de la Generalitat Valenciana, de vivendes, locals comercials, terrenys i altres edificacions complementàries de promoció pública, que s'integraran en el patrimoni de promoció pública de la vivenda, o destinar-se a incrementar el capital social del mateix Institut.

**Article seté**

L'entrega de la documentació necessària per a l'exercici de les funcions de gestió i administració encomanades a l'Institut Valencià de Vivenda, SA, es formalitzarà mitjançant les corresponents actes d'entrega i recepció.

DISPOSICIONS FINALS

**Primera**

Es faculta els Consellers d'Economia i Hisenda i d'Obres Públiques, Urbanisme i Transports per a dictar quantes disposicions siguen necessàries per al desenvolupament i l'aplicació del present Decret, i atorgar quants documents siguen necessaris per al seu compliment.

**Segon**

La present disposició entrarà en vigor l'endemà de la seua publicació en el Diari Oficial de la Generalitat Valenciana. No obstant això, l'atribució s'entendrà produïda i començarà a desplegar els seus efectes a partir del mateix dia en què la Junta General de l'Institut Valencià de Vivenda, SA, l'accepte.

València, 29 de juliol de 1988.

El President de la Generalitat,

JOAN LERMA 1 BLASCO

El Conseller d'Economia i Hisenda,

ANTONI BIRLANGA I CASANOVA

El Conseller d'Obres Públiques, Urbanisme i Transports,

RAFAEL BLASCO I CASTANY

---

****[1]****Redacció que en fa el **[Decret 174/1998, de 20 d'octubre](http://www.docv.gva.es/index.php?id=26&sig=2465/1998)**, del Govern Valencià, de modificació del Decret 118/1988 (DOCV núm. 3358 de 26.10.1998) Ref. Base de Dades 2465/1998.

****[2]****Ibídem.


Còpia Permalink ELI